Den Nord-Cimbriske Tilskuer, 1840-08-08
dets nærværende effective Styrke beløber sig nu til 310,000 Md.); alle under Bygning og Udrustning værende Krigsdampbaade skulle paaskyndes; et Observationscorps skal opstilles paa Nordgrændsen, og 10 Linieskibe udrustes. Den kjække Admiral Duperre har faaet Overbefalingen overDen hele franske Søemagt i Middelhavet, der beløber sig til 27 Linieskibe, den franske Marine tæl der for Tiden i Middelhavet 800 Kanoner. Hvad Landmagten angaaer, da ere alle de Soldater, kaldte til Vaaben som ere stillede til Regjeringens Disposition. Ved kgl. Ordonnantser er Regjeringen befuldmægtiget til at aabne overordentlige Eneditter. J Følge Krigsministerens Befaling ere 16,000 Gensd'armerheste stillede til Cavallerie og Artilleriregimenternes Disposition, og at bringe en Hær Frivillige paa Benene er meget let, da allerede en Mængde unge Mennesker have meldt sig hos Recrutteringsauthoriteterne. Alle de ministerielle Blade føre et høist krigerigsk Sprog mod Engeland, og paa Børsen var man ikke uden Frygt for en Krigserklæring, nok sagt, Nationens Lyst til Krig og Berømmelse er vakt, og den hele Folkestemning er frygtelig forbittret mod Engeland. Aldrig har en saa enthustastisk Stemning hersket for Ludvig Philip, som for Øieblikket; den sidste Juli festivitet i Paris var høist glimrende, Julistøtten var brillant illumineret, en umaadelig Mængde Lamper kastede deres magiske Lys paa Frihedens Genius. Kongen viste sig under en Concert, der blev opført af 150 Musici, paa Tuilleriernes Balcon og blev modtaget med en umaadelig Jubel; ikke i 10 Aar har en saadan Stemning viist sig for Kongen, og medens Marseillanerhymnen blev afsjungen, slog Kongen Tacten med Hænder og Fødder. Franskmændene ønske Krig, og Pariserne ere blevne som electriserede ved Tanken om samme. Der hersker den meest levende Couriervexel mellem Paris og London, og Rygtet siger, at den franske Gesandt i London Hr. Guizot har efter en levende Tvist med Lord Palmerstone, forlangt sine Passe, og det hedder at Hr. Thiers skal have andraget paa Lord Palmerstons Bortfjernelse af det engelske Ministerium, samt at Grev St. Aulaire er skikket til Wien, for at gjøre det sidste Forsøg paa Fredens Opretholdelse, skulle dette mislykkes, vil Kammerne blive sammenkaldte, for af dem at erholde de materielle Hjelpemidler til Krigens Førelse. - Med Hensyn til Forholdene med Frankerig og den nye Tractat, erklærer Lord Palmerstons Blad Cronicle" følgende: "Alle Magter havde besluttet, at opretholde Portens Jntegritet, og man var kun med Hensyn til Midlerne ikke enig med Frankerig. Alle vare af den Formening, at Syriens Besiddelse ville bringe Mehmed Ali i en Stilling til Tyrkiet, som ikke kunne bestaae med Magternes Anskuelser, skjøndt Frankerig ikke deelte Conferentsens Mening om den Maade, hvorpaa Vicekongen skulle tvinges til at være tilfreds med Ægypten, ene. Hvoraf skulle altsaa en Conflict opstaae, som kunne forstyrre den almindelige Ligevægt. Frankerig, har vist nok vægret sig for at tiltræde de 4 Magters Arrangements, men det kan ikke sætte sig op mod dets Beslutninger. Det er ikke sandt, at Lord Palmerstone har afsluttet en Tractat uden Frankerigs Vidende, Frankerig blev intet Øieblik ladt i Uvished om Alt hvad der var forefaldet. Frankerig var foreberedt paa Alt, hvad der ville skee, og vi troe ikke, at det for at bistaae Paschaen af Ægypten, vil begynde Krig med hele Europa, thi Frankerig har tilstaaet, at Tyrkiet maae beholde Syrien, naar det ikke skal leve i bestandig Usikkerhed. Desuden har en lignende Casus fundet Sted, alle Magter vare af den Formening, at Antverpen maatte blive belgisk, men de tre Magter ville ikke fordrive Hollænderne; Engeland og Frankerig tænkte og handlede anderledes. De tre Magter misbilligede det; men det faldt dem ikke ind at begynde Krig. Hvorfor skulle Frankerig handle mindre fornuftig, eller har Ludvig Philip hidtil viist sig saa ubesindig, at han paa eengang skulle falde paa at slaae ind paa en saadan Bane, "Lord Melbourne har Overhuset erklæret, at Tractaten paa Ratificationen nær var afsluttet med de østlige Magter og Porten. De engelske ministerielle Blade paastaae, at Frankerigs Forslag at lade Sultanen og Vicekongen selv afslutte Freden, ville have bragt Tyrkiet i Ruslands Hænder, og forat forhindre dette var Tractaten afsluttet. -